ประกาศคณะกรรมการวิชาชีพสาขาจิตวิทยาคลินิกประกาศคณะกรรมการวิชาชีพสาขาจิตวิทยาคลินิกเรื่องเกณฑ์และแบบประเมินเพื่อการรับรองสถาบันการศึกษาที่จัดการเรียนการสอนสาขาจิตวิทยาคลินิกพ.ศ. ๒๕๕๘ อาศัยอำนาจตามความในมาตรา ๒๓ (๕) และ (๑๑)แห่งพระราชบัญญัติการประกอบโรคศิลปะ พ.ศ. ๒๕๔๒ ประกอบกับมาตรา ๓๓ (๕)แห่งพระราชบัญญัติการประกอบโรคศิลปะ (ฉบับที่ ๔) พ.ศ. ๒๕๕๖คณะกรรมการวิชาชีพสาขาจิตวิทยาคลินิกจึงออกประกาศไว้ ดังต่อไปนี้ข้อ ๑ ให้ยกเลิกประกาศคณะกรรมการวิชาชีพสาขาจิตวิทยาคลินิกเรื่อง เกณฑ์และแบบประเมินเพื่อการรับรองสถาบันการศึกษาที่ผลิตบัณฑิตปริญญาสาขาจิตวิทยาคลินิกพ.ศ. ๒๕๕๒ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้สถาบันการศึกษา หมายความว่าสถาบันการศึกษาทั้งภาครัฐและเอกชนในประเทศไทยที่ได้รับอนุญาตให้จัดตั้งตามกฎหมายและผลิตบัณฑิตปริญญาสาขาจิตวิทยาคลินิกหรือปริญญาที่ศึกษากระบวนวิชาจิตวิทยาคลินิกเป็นวิชาเอกส่วนราชการ หมายความว่าหน่วยงานตั้งแต่ระดับกรมขึ้นไปหรือที่มีฐานะเทียบเท่ากรมคณะกรรมการวิชาชีพ หมายความว่าคณะกรรมการวิชาชีพสาขาจิตวิทยาคลินิกหมวด ๑การรับรองสถาบันการศึกษา ข้อ ๔ สถาบันการศึกษาที่ประสงค์จะขอการรับรองสถาบันการศึกษาจากคณะกรรมการวิชาชีพต้องปฏิบัติตามประกาศนี้ข้อ ๕ การขอการรับรองสถาบันการศึกษาของรัฐให้หัวหน้าส่วนราชการเป็นผู้ยื่นคำขอการรับรองสถาบันการศึกษาต่อผู้อำนวยการสำนักสถานพยาบาลและการประกอบโรคศิลปะ กรมสนับสนุนบริการสุขภาพกระทรวงสาธารณสุขสำหรับสถาบันการศึกษาของเอกชนให้ผู้รับใบอนุญาต ผู้จัดการหรือผู้แทนนิติบุคคลของสถาบันการศึกษาเป็นผู้ยื่นคำขอการรับรองสถาบันการศึกษาต่อผู้อำนวยการสำนักสถานพยาบาลและการประกอบโรคศิลปะ กรมสนับสนุนบริการสุขภาพกระทรวงสาธารณสุขคำขอการรับรองสถาบันการศึกษาให้เป็นไปตามแบบที่กำหนดท้ายประกาศนี้ข้อ ๖ ให้สถาบันการศึกษาต้องยื่นคำขอการรับรองสถาบันการศึกษาพร้อมแบบประเมินตนเองตามแบบที่กำหนดท้ายประกาศนี้ ณสำนักสถานพยาบาลและการประกอบโรคศิลปะ กรมสนับสนุนบริการสุขภาพ กระทรวงสาธารณสุขข้อ ๗ ให้คณะกรรมการวิชาชีพแต่งตั้งคณะอนุกรรมการวิชาชีพสาขาจิตวิทยาคลินิกด้านตรวจประเมินสถาบันการศึกษาประกอบด้วย ผู้แทนคณะกรรมการวิชาชีพ ๒ คนผู้แทนคณะอนุกรรมการวิชาชีพสาขาจิตวิทยาคลินิกด้านพัฒนาวิชาการและมาตรฐานวิชาชีพ ๒คน ผู้แทนคณะอนุกรรมการวิชาชีพสาขาจิตวิทยาคลินิกด้านพิจารณาขึ้นทะเบียนและจัดสอบความรู้๑ คน ผู้แทนคณะอนุกรรมการวิชาชีพสาขาจิตวิทยาคลินิกด้านจรรยาบรรณวิชาชีพและกฎหมาย๑ คน และผู้แทนสำนักสถานพยาบาลและการประกอบโรคศิลปะ ๒ คนโดยให้ผู้แทนสำนักสถานพยาบาลและการประกอบโรคศิลปะ เป็นอนุกรรมการวิชาชีพและเลขานุการทั้งนี้ ให้ประธานกรรมการวิชาชีพเป็นผู้เลือกประธานอนุกรรมการวิชาชีพสาขาจิตวิทยาคลินิกด้านตรวจประเมินสถาบันการศึกษาข้อ ๘ ให้คณะอนุกรรมการวิชาชีพสาขาจิตวิทยาคลินิกด้านตรวจประเมินสถาบันการศึกษามีหน้าที่ตรวจแบบประเมินตนเองของสถาบันการศึกษาทำการตรวจประเมินและให้คำแนะนำในการพัฒนาสถาบันการศึกษาพร้อมเสนอคณะกรรมการวิชาชีพให้แล้วเสร็จภายใน๑๒๐ วันนับแต่วันที่ได้รับแบบประเมินตนเอง จากสถาบันการศึกษาข้อ ๙ ค่าใช้จ่ายในการตรวจประเมินสถาบันการศึกษาที่ขอการรับรองสถาบันการศึกษาให้สถาบันการศึกษาที่ขอการรับรองเป็นผู้รับผิดชอบค่าใช้จ่ายต่างๆ เช่น ค่าเบี้ยประชุม ค่าเบี้ยเลี้ยง ค่าเดินทางและค่าที่พักของคณะอนุกรรมการวิชาชีพสาขาจิตวิทยาคลินิกด้านตรวจประเมินสถาบันการศึกษาตามที่จ่ายจริงแต่ไม่สูงกว่าอัตราที่ทางราชการกำหนดหมวด ๒หลักเกณฑ์การรับรองสถาบันการศึกษา ข้อ ๑๐ สถาบันการศึกษาที่คณะกรรมการวิชาชีพจะพิจารณาให้การรับรองจะต้องเป็นไปตามเกณฑ์มาตรฐานการรับรองสถาบันการศึกษาที่จัดการเรียนการสอนสาขาจิตวิทยาคลินิกที่คณะกรรมการวิชาชีพกำหนดท้ายประกาศนี้สถาบันการศึกษาที่เปิดสอนครั้งแรก จะต้องยื่นคำขอรับรองสถาบันการศึกษาก่อนที่จะเปิดรับนักศึกษาล่วงหน้าและจะทำการสอนตามหลักสูตรได้เมื่อผ่านการรับรองสถาบันการศึกษาจากคณะกรรมการวิชาชีพเรียบร้อยแล้วข้อ ๑๑ คณะกรรมการวิชาชีพต้องออกหนังสือการรับรองสถาบันการศึกษาให้แก่สถาบันการศึกษาเมื่อผลการพิจารณาผ่านเกณฑ์การประเมินการรับรองสถาบันการศึกษาตามเกณฑ์ที่คณะกรรมการวิชาชีพกำหนดหนังสือรับรองสถาบันการศึกษาให้มีอายุ ๕ปีนับแต่วันที่คณะกรรมการวิชาชีพได้มีมติรับรองสถาบันการศึกษานั้นการออกหนังสือการรับรองสถาบันการศึกษาให้เป็นไปตามแบบที่กำหนดท้ายประกาศนี้ข้อ ๑๒ หากผลการประเมินสถาบันการศึกษาของสถาบันการศึกษาใดไม่ผ่านตามเกณฑ์การประเมินสถาบันการศึกษาสถาบันการศึกษานั้นจะต้องทำการปรับปรุงแก้ไขให้เป็นไปตามเกณฑ์การรับรองสถาบันการศึกษาที่กำหนดในข้อ๑๐ ให้แล้วเสร็จภายใน ๑๘๐ วันนับแต่วันที่ได้รับแจ้งผลการประเมินพร้อมแจ้งให้คณะอนุกรรมการวิชาชีพสาขาจิตวิทยาคลินิกด้านตรวจประเมินสถาบันการศึกษาเพื่อทำการประเมินซ้ำอีกครั้งหนึ่งหากยังไม่ผ่านการประเมินตามกำหนดเวลาในวรรคหนึ่งหรือไม่ดำเนินการปรับปรุงแก้ไขให้แล้วเสร็จตามกำหนดสถาบันการศึกษาต้องยื่นคำขอการรับรองสถาบันการศึกษาใหม่ข้อ ๑๓ สถาบันการศึกษาจะต้องยื่นคำขอการรับรองสถาบันการศึกษาพร้อมแบบประเมินตนเองเพื่อขอรับการประเมินการรับรองสถาบันการศึกษาล่วงหน้าไม่น้อยกว่า๙๐ วันก่อนครบกำหนด ๕ ปี นับแต่วันที่ออกหนังสือรับรองสถาบันการศึกษาถ้าหากสถาบันการศึกษาใดมีการปรับปรุงองค์ประกอบของสถาบันการศึกษาสถาบันการศึกษานั้นจะต้องยื่นคำขอการรับรองสถาบันการศึกษาใหม่ทุกครั้งในกรณีสถาบันการศึกษาที่เคยได้รับการรับรองแล้วและยื่นคำขอการรับรองใหม่ แต่คณะกรรมการวิชาชีพพิจารณายังไม่แล้วเสร็จให้ถือว่าคณะกรรมการวิชาชีพให้การรับรองจนกว่าจะพิจารณาเป็นอย่างอื่นข้อ ๑๔ สถาบันการศึกษาที่ได้รับการรับรองสถาบันการศึกษาก่อนที่ประกาศนี้มีผลใช้บังคับแล้วยังไม่หมดอายุให้ถือว่าเป็นสถาบันการศึกษาที่ได้รับการรับรองสถาบันการศึกษาตามประกาศนี้และให้มีอายุเท่าที่เหลืออยู่ข้อ ๑๕ สถาบันการศึกษาที่ยื่นคำขอการรับรองสถาบันการศึกษาและอยู่ระหว่างการพิจารณาก่อนที่ประกาศนี้มีผลใช้บังคับให้ถือเป็นสถาบันการศึกษาที่อยู่ระหว่างการพิจารณาเพื่อรับรองสถาบันการศึกษาตามประกาศนี้ข้อ ๑๖ ในกรณีที่มีปัญหาตามประกาศนี้ให้คณะกรรมการวิชาชีพเป็นผู้วินิจฉัยชี้ขาดประกาศณ วันที่ ๑ เมษายน พ.ศ. ๒๕๕๘สมทรง สุวรรณเลิศประธานกรรมการวิชาชีพสาขาจิตวิทยาคลินิก[เอกสารแนบท้าย]๑. เกณฑ์มาตรฐานการรับรองสถาบันการศึกษาที่จัดการเรียนการสอนสาขาจิตวิทยาคลินิก๒. คำขอการรับรองสถาบันการศึกษาที่จัดการเรียนการสอนในสาขาจิตวิทยาคลินิก๓. แบบประเมินการรับรองสถาบันการศึกษาที่จัดการเรียนการสอนหลักสูตรระดับบัณฑิตปริญญาสาขาจิตวิทยาคลินิกหรือที่ศึกษากระบวนวิชาจิตวิทยาคลินิกเป็นวิชาเอก(ปริญญาตรี)๔. แบบประเมินการรับรองสถาบันการศึกษาที่จัดการเรียนการสอนระดับบัณฑิตปริญญาสาขาจิตวิทยาคลินิกหรือที่ศึกษากระบวนวิชาจิตวิทยาคลินิกเป็นวิชาเอก(ปริญญาตรี)๕. แบบประเมินการรับรองสถาบันการศึกษาที่จัดการเรียนการสอนหลักสูตรระดับปริญญาโทสาขาจิตวิทยาคลินิก๖. แบบประเมินการรับรองสถาบันการศึกษาที่จะจัดการเรียนการสอนหลักสูตรระดับปริญญาโทสาขาจิตวิทยาคลินิก๗. หนังสือรับรองสถาบันการศึกษาสาขาจิตวิทยาคลินิก(ดูข้อมูลจากภาพกฎหมาย)ปริยานุช/ผู้จัดทำ๒๓ มิถุนายน๒๕๕๘วริญา/ผู้ตรวจ๒๖ มิถุนายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๓๙ ง/หน้า ๖/๑๙ มิถุนายน ๒๕๕๘